stanford-oval/wikipedia huggingface dataset:
אפרת ברון-הרלב
ביוגרפיה

אפרת נולדה בירושלים והיא אם לארבעה בנים. בין השנים 1979–1981 יצאה עם הוריה לשליחות מטעם הסוכנות היהודית בהוואי. בוגרת התיכון ליד האוניברסיטה בירושלים. שירתה בצה"ל בחיל האוויר, תחילה כפקחית טיסה ולאחר מכן כקצינת מבצעים בטייסת מבצעית, ובכך הייתה פורצת דרך בתפקיד שהיה קודם לכן נתון רק בידי טייסים. לאחר שנה בשירות קבע, התקבלה ללימודי רפואה באוניברסיטת בן-גוריון בנגב.
בשנים 1987–1993 למדה רפואה באוניברסיטת בן-גוריון בנגב. ב-1994 סיימה את הסטאז' בבית חולים בילינסון, והחלה סבב התמחות במרכז שניידר לרפואת ילדים בישראל, שכלל התמחות ברפואת ילדים ותת-התמחות בטיפול נמרץ בילדים. עד שנת 2017 פעלה כרופאה בכירה במרכז שניידר לרפואת ילדים.
ב-2007 התקבלה לתוכנית הלימודים של קרן וקסנר, שבמסגרתה למדה והוסמכה במנהל ציבורי באוניברסיטת הרווארד.
עם שובה לישראל שימשה כסגנית מנהל בית חולים בילינסון, ובמקביל שימשה כרופאה מומחית לטיפול נמרץ במרכז שניידר לרפואת ילדים.
ב-2009 עזבה את בית חולים בילינסון ושימשה כסגנית מנהל מרכז שניידר לרפואת ילדים. באותה תקופה, עסקה גם בהטסות רפואיות בתפקיד רופאת טיפול נמרץ מלווה. בנוסף, התבקשה להצטרף להנהלת ארגון "איחוד הצלה", בו היא משמשת מאז.
ב-2013 זכתה במגן הסובלנות מטעם נגיד ארגון "רוטרי", עבור "מתן רפואה איכותית ושוויונית לכל ילד, שליחות חסרת פשרות להצלת חיי ילדים, ועל היוזמה לפרויקט משותף עם הרשות הפלסטינית לשיפור רפואת ילדים".
ב-2017 מונתה למנהלת הרפואית של מחוז צפון של קופת חולים כללית, ועשתה שינויים דרמטיים בנושא רפואה נגישה בפריפריה, והובילה מהלכים רבים לטיפול מעמיק במחלת הסוכרת.
ב-2019 מונתה למנהלת בית חולים בילינסון וסגנית מנהל המרכז הרפואי רבין.
ב-2019 נבחרה לאחת מ-50 הנשים המשפיעות בעמדות מפתח בישראל של גלובס.
ב-2020 מונתה למנהלת מרכז שניידר לרפואת ילדים בישראל.
לאחר אירועי 7 באוקטובר פעלה ברון הרלב להקמת מתחם ייעודי לקליטת האימהות והילדים שחזרו משבי החמאס, תוך שימוש בשיטות ומודלים שלא היו קיימים בספרות המקצועית. בעקבות כך זכתה באות אבירות מרכז פרס לשלום ולחדשנות לשנת 2024.
בשנת 2025 קיבלה את פרס רות רפפורט לנשים פורצות דרך למען הילדים והדור הצעיר בישראל.
הערות שוליים

↑  הפקולטה למדעי הבריאות - מינויים בכירים במערכת הבריאות לשני בוגרים של הפקולטה למדעי הבריאות, באתר in.bgu.ac.il
↑  ד"ר אפרת ברון - הרלב מונתה למנהלת הרפואית של מחוז צפון שירותי בריאות כללית | כרמיאלי, באתר www.karmieli.co.il
↑  מערכת דוקטורס אונלי, ד"ר אפרת ברון-הרלב מונתה למנהלת בית החולים בילינסון, באתר דוקטורס אונלי Doctors Only
↑  מנהלת חדשה לבית החולים בילינסון: ד"ר אפרת ברון-הרלב, באתר ynet, 30 ביוני 2019
↑  מנהלת חדשה לבילינסון, מנהלת חדשה למחלקת אשפוז יום בשניידר, באתר מלאבס פתח תקווה, ‏2019-07-07
↑  ליידי גלובס מציג: 50 המשפיעות 2019 - ד”ר אפרת ברון הרלב, באתר גלובס, 12 בספטמבר 2019
↑  אבירות מרכז פרס לשלום ולחדשנות 2024, באתר www.peres-center.org
↑  פרס רות רפפורט 2025: מוקירים את הנשים שמעצבות את עתיד הילדים והדור הצעיר בישראל, באתר ‏מאקו‏, 22 בינואר 2025
ד"ר אפרת ברון הרלב
עשו ונזיד העדשים

| --- | --- |

 מידע כללי
 צייר:  יאן ויקטורס 
 תאריך יצירה:  1653 
 טכניקה וחומרים:  קנבס, צבע שמן 
 ממדים בס"מ
 רוחב:  137 ס״מ 
 גובה:  109 ס״מ 
 נתונים על היצירה
 מספר יצירה:  ŁKr 928 (Łazienki Palace) 
 
עשו ונזיד העדשים הוא ציור שמן על בד משנת 1653 מאת האמן ההולנדי יאן ויקטורס.
הציור מתאר את הסיפור המקראי מספר בראשית (כ"ה: כ"ט-ל"ד) שבו עשו מוותר על זכות הבכורה שלו לטובת אחיו הצעיר יעקב בתמורה לנזיד עדשים. קומפוזיציית הציור מציגה את הדמויות מהמותניים ומעלה בתקריב, כשהסצנה מתרחשת בחלל פנימי. חוקרת האמנות דברה מילר זיהתה כי לציור יש יצירה מקבילה (פנדנט) באותן מידות בדיוק, המתוארכת גם היא ל-1653 וחתומה על ידי ויקטורס, המציגה את "רות נשבעת אמונים לנעמי" ממגילת רות (א': ט"ו-י"ז). היצירה המקבילה נמצאת באוסף פרטי בניו יורק.
שתי היצירות מהוות זוג תואם מבחינה קומפוזיציונית ותמטית, כמקובל בציור ההולנדי של המאה ה-17 (מכונה "weergar" או "wedegarde"). הן מציגות ניגודים: סצנה פנימית מול סצנה חיצונית בנוף, דמויות גבריות מול דמויות נשיות, ותחרות אחים מול אהבה בין אחים. המשותף לשתי היצירות הוא העיסוק בנושא המקראי של המשכיות שושלת אברהם, הנשמרת הודות להחלטות מכריעות של הדמויות.
הציור שייך לאוסף הגלריה של המלך סטניסלאב אוגוסט פוניאטובסקי בארמון וואזינקי המלכותי בוורשה.
הערות שוליים

1 2  Jan Victors, Ezaw sprzedaje Jakubowi prawo starszeństwa za miskę soczewicy, www.lazienki-krolewskie.pl (בפולנית)
אוהד בירק

| --- | --- |

פרופסור אוהד-שמואל בירק
 לידה:  1957 (בן 68 בערך) רחובות, ישראל 
 ענף מדעי:  גנטיקה, מיקרוביולוגיה
 מקום מגורים:  ישראל 
 מקום לימודים:  מכון ויצמן למדע (1995)  מכון ויצמן למדע (1995)  אוניברסיטת תל אביב  אוניברסיטת תל אביב 
 מוסדות:  המרכז הרפואי האוניברסיטאי סורוקה (2001)  אוניברסיטת בן-גוריון בנגב (2016–2018) 
 פרסים והוקרה:  פרס בלומברג למדען המצטיין לשנת 2014
 
אוהד שמואל בירק (נולד ב-1957) הוא רופא וחוקר, פרופסור מן המניין בפקולטה למדעי הבריאות באוניברסיטת בן-גוריון.
ביוגרפיה

אוהד שמואל בירק נולד למאיר בירק ויהודית בירק. אחיו הוא פרופסור צחי בירק.
בילדותו גילה בירק כישרון מוזיקלי ובתיכון ניגן בהרכב מוזיקלי יחד עם דני רובס. לקראת הגיוס לצה"ל, התלבט בירק בין שירות בלהקה צבאית לעתודה אקדמית. לבסוף בחר בעתודה ובלימודי רפואה. בצבא שירת כרופא והגיע לדרגת רב-סרן.
בירק למד רפואה באוניברסיטת תל אביב והתמחה ברפואת ילדים. בשנת 1995 סיים לימודי דוקטורט במכון ויצמן למדע בתחום הגנטיקה בהנחייתו של פרופסור ירון כהן. בשנת 2001 הוא התמנה למנהל המכון לגנטיקה של האדם במרכז הרפואי האוניברסיטאי סורוקה בבאר שבע. ביוני 2016 הפך לראש המכון הלאומי לביוטכנולוגיה בנגב באוניברסיטת בן-גוריון וקבע את מעבדת המחקר שלו שם במעבדה על שם מוריס קאהן.
בירק נשוי לפרופסור רות בירק ואב לשני ילדים.
בירק הוא מלחין ופסנתרן חובב. ב-2007 כתב שני שירים בשיתוף עם שלומי חמאוי: "לא רוצה להיות שניצל" ו-"תקווה לאהבה". השיר "תקווה לאהבה" נכתב כתגובה למעשי האלימות והפיגועים בארץ.
מחקר והישגים אקדמיים

בירק וציוותו פענחו את הבסיס המולקולרי לכ-30 מחלות בבני אדם, ובכללן כמה מהמחלות התורשתיות השכיחות ביותר באוכלוסייה הבדואית וביהודים ממוצא ספרדי. בירק גם עוסק ביישום הממצאים בבדיקות סקר שגרתיות למניעת המחלות שנתגלו במעבדתו, מאמץ שתרם רבות לירידה של כ-30% בתמותת תינוקות במיגזר הבדואי. בשנים 2008–2012. חלק מהמחלות שנתגלו הן מהשכיחות בעולם הערבי עם השלכות ניכרות לאוכלוסיות גדולות בארצות ערב.
המחלות PCCA progressive cerbello cerebral atrophy ו-PCCA2 שפוענחו במעבדתו הן שתי המחלות התורשתיות הקשות השכיחות ביותר בקרב יהודים יוצאי ארצות המזרח. בדיקות סקר לאוכלוסיית יוצאי עיראק ומרוקו למחלות אלו הוכללו על ידי משרד הבריאות בסל הבריאות כבדיקות שגרתיות ללא עלות (PCCA החל מ-2012, PCCA2 החל מ-2016).
הישגים נוספים של בירק:
בשנת 2000 במסגרת מחקר פוסט-דוקטורט גילה בירק כי הגן LHX9 הכרחי בפיתוח של בלוטת מין בעכברים.
בשנת 2007 בירק גילה שמוטציות בגן ERBB3, הגן האחרי על יצור החלבון HER3, גורמות למחלה LCCS2.
בשנת 2010 בירק מצא כי מוטציות שמפריעות להיווצרות של סלנוציטין (selenocysteine) גורמות למחלה PCCA, מחלה גנטית מאוד קשה ומאוד נפוצה בקרב יהודי ספרד.
בשנת 2014 פרופסור בירק זכה בפרס בלומברג למדען המצטיין של אותה השנה, על הישגיו בתחום הגנטיקה, ביניהם פענוח של יותר מ-30 מחלות גנטיות שונות.
בשנת 2024 קיבל  את פרס כדר-שיבא היוקרתי – על פריצות דרך מחקריות במחלות נדירות.
בשנת 2025 קיבל את פרס רפפורט לחוקר בכיר בתחום המחקר הביו-רפואי.
הערות שוליים

↑  אילן לוקאץ', ‏הגשמת חלום ילדות: להפוך לזמרים, באתר ‏מאקו‏, 4 בפברואר 2012
↑  Ofer Aderet, Yehudith Birk, 1926 - 2013: Wife, Mother and Scientist, Haaretz (באנגלית)
↑  אוהד בירק, Ohad Birk, LinkedIn (באנגלית)(הקישור אינו פעיל)
1 2 3  פרופ' אוהד בירק - מנהל המכון לגנטיקה של האדם, באתר כללית
↑  אוהד בירק, באתר New Stage
↑  Prof. Ohad Birk, MD, PhD, Director, the National Institute for Biotechnology in the Negev, (פרופ' אוהד בירק – המכון הלאומי לביוטכנולוגיה בנגב, אוניברסיטת בן-גוריון) (באנגלית)
↑  פוענחה מחלה גנטית השכיחה בקרב יהודים יוצאי מרוקו, באתר אוניברסיטת בן גוריון בנגב, ‏9 מרץ 2014
↑  Ohad Birk et al, VPS53 mutations cause progressive cerebello-cerebral atrophy type 2 (PCCA2), Journal of Medical Genetics
1 2  Ohad Birk et al, Mutations disrupting selenocysteine formation cause progressive cerebello-cerebral atrophy, AJHG
↑  Ohad Birk et al, The LIM homeobox gene Lhx9 is essential for mouse gonad formation, Nature
↑  Ohad Birk et al, Lethal congenital contractural syndrome type 2 (LCCS2) is caused by a mutation in ERBB3 (Her3), a modulator of the phosphatidylinositol-3-kinase/Akt pathway, Genet
↑  פרופ' אוהד בירק קיבל את פרס בלומברג (לשעבר אלקלס) למדען מצטיין בתחום הרפואה לשנת 2014, באתר כללית
↑   פרס יוקרתי למצוינות מחקרית לפרופ' אוהד בירק, באתר DoctorsOnly‏, 22 באוגוסט 2024
| --- | --- |
בקרת זהויות :  NLI: 987007498662505171  ORCID: 0000-0003-1430-1296  VIAF: 308254768   WorldCat (עם VIAF): 308254768
אווטאר (סדרת טלוויזיה)

ערך זה עוסק בסדרת טלוויזיה. אם התכוונתם לסדרת קומיקסים, ראו .
ערך זה עוסק בסדרת טלוויזיה. אם התכוונתם לסרט משנת 2009, ראו .
.
| --- | --- |

 סוגה:  פעולה, הרפתקאות, דרמה קומית, פנטזיה
 יוצרים:  מייקל דנטה דימרטינו, בריאן קונייצקו
 כותבים:  אהרון אהז, מייקל דנטה דימרטינו, טים הדריק, בריאן קונייצקו 
 מדבבים:  ראו פירוט
 מדבבים בעברית:  ראו פירוט
 פרסים:  פרסי בחירת הילדים לקרטון האהוב, פרס פיבודי, פרס ג'נסיס, Annie Award for Best Animated Television Production for Children 
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  61 
 תוכנית המשך:  האגדה של קורה 
 הפקה
 מפיק:  ויאקום
 חברת הפקה:  ויאקום
 הפצה:  נטפליקס 
 מוזיקה:  ג'רמי צוקרמן (Jeremy Zuckerman)   בנג'מין וין (Benjamin Wynn) (דרו/Deru)
 אורך פרק:  כ־23 דקות
 שידור
 רשת שידור:  ניקלודיאון 
 תקופת שידור מקורית:  21 בפברואר 2005 – 19 ביולי 2008
 תקופת שידור בישראל:  2006 – 2009
 קישורים חיצוניים
 אתר רשמי
 דף התוכנית ב-IMDb
 
אווטאר (בסינית: 降世神通: 最後的氣宗 ובקיצור 降世神通, באנגלית: Avatar: The Last Airbender, בתרגום חופשי: אווטאר: כַּשָּף האוויר האחרון; העונה הראשונה נקראה בטלוויזיה הישראלית בשם אווטאר: האגדה של אנג, תרגום מילולי מאנגלית ושפות נוספות באירופה:‏ Avatar: The Legend of Aang) היא סדרת אנימציה אמריקאית ששודרה בערוץ ניקלודיאון למשך שלוש עונות בין 2005 ל-2008. במאי 2020 הפכה הסדרה זמינה לצפייה בנטפליקס והגיעה למקום הראשון בדירוג הסדרות הפופולריות בארצות הברית.
הסדרה זכתה בחמישה פרסי אנני, פרס אמי לבידור בפריים טיים, פרס פיבודי ופרס בחירת הילדים של ניקלודיאון. היא זכתה לתשבחות רבות ואף כונתה על ידי חלק מהמבקרים בתור "סדרת האנימציה הטובה בכל הזמנים".  נכון לאוגוסט 2022, הסדרה מדורגת במקום ה־8 ברשימת "הסדרות הטובות של כל הזמנים" של IMDb והיא בעלת ציון של 100% באתר Rotten Tomatoes. הסדרה זכתה להצלחה מסחרית ולשבחי הביקורות על האנימציה, הפסקול, ההומור, הדמויות והעיסוק בנושאים שאינם נפוצים בסדרות ילדים, בהם טוטליטריזם, אימפריאליזם, רצח עם ושחיתות שלטונית.
בשנים שלאחר יציאת הסדרה התפתח והתרחב זיכיון "אווטאר: כשף האוויר האחרון" המבוסס על העולם של הסדרה. הזיכיון כולל בין השאר מגוון ספרים וסדרות אינטרנט שיצאו במהלך השנים.
בין השנים 2012-2014 שודרה סדרת ההמשך המונפשת שנקראה "האגדה של קורה" וב-2026 מתוכננת לצאת סדרה נוספת בשם "אווטאר: שבעת המקלטים".
בשנת 2010 יצא סרט הלייב אקשן "איירבנדר" של מ. נייט שאמלאן המבוסס על עלילת העונה הראשונה של הסדרה. ב-2024 יצאה בנטפליקס סדרת לייב האקשן הטלוויזיונית "אווטאר" כשף האוויר האחרון" המבוססת אף היא על סדרת האנימציה.
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 20 | 20 | 21 בפברואר 2005 | 2 בדצמבר 2005 |
|  | 2 | 20 | 20 | 17 במרץ 2006 | 1 בדצמבר 2006 |
|  | 3 | 21 | 21 | 21 בספטמבר 2007 | 19 ביולי 2008 |
העולם של הסדרה

ביקום הבדיוני של הסדרה ישנן ארבעה אומות שמחולקות על בסיס ארבעת היסודות: שבטי המים, ממלכת האדמה, אומת האש ונוודי האוויר. חלק מהאנשים, הידועים בתור "כשפים", הם בעלי יכולת לשלוט טלקינטית ביסוד המתאים לאומה שלהם, באמצעות תנועות של אמנויות לחימה סיניות.
האווטאר הוא האדם היחיד עם היכולת לשלוט בכל ארבעת היסודות, תפקידו הוא להביא איזון לעולם והרמוניה בין ארבע האומות. כאשר האווטאר מת, הוא עובר גלגול נשמות ונולד מחדש באומה אחרת לפי סדר מחזורי: מים, אדמה אש ואוויר.
דמויות

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| דמות | עונות/שנים | עונות/שנים | עונות/שנים | תיאור | אומה | כשפ/ית |
| דמות | עונה 1   (2005) | עונה 2   (2006) | עונה 3   (2007–2008) | תיאור | אומה | כשפ/ית |
| אנג | ראשי | ראשי | ראשי | הגיבור הראשי בסדרה. אנג הוא כשף אוויר אשר היה קפוא בקרחון במשך מאה שנים וחולץ לאחר שהתגלה במקרה על ידי סוקה וקטרה בקוטב הדרומי. אנג הוא הגלגול הנוכחי של ה"אווטאר" שנועד להביס את אומת האש ולהחזיר את האיזון לעולם. |  |  |
| אנג | ראשי | ראשי | ראשי | הגיבור הראשי בסדרה. אנג הוא כשף אוויר אשר היה קפוא בקרחון במשך מאה שנים וחולץ לאחר שהתגלה במקרה על ידי סוקה וקטרה בקוטב הדרומי. אנג הוא הגלגול הנוכחי של ה"אווטאר" שנועד להביס את אומת האש ולהחזיר את האיזון לעולם. |  |  |
| אנג | ראשי | ראשי | ראשי | הגיבור הראשי בסדרה. אנג הוא כשף אוויר אשר היה קפוא בקרחון במשך מאה שנים וחולץ לאחר שהתגלה במקרה על ידי סוקה וקטרה בקוטב הדרומי. אנג הוא הגלגול הנוכחי של ה"אווטאר" שנועד להביס את אומת האש ולהחזיר את האיזון לעולם. |  |  |
| אנג | ראשי | ראשי | ראשי | הגיבור הראשי בסדרה. אנג הוא כשף אוויר אשר היה קפוא בקרחון במשך מאה שנים וחולץ לאחר שהתגלה במקרה על ידי סוקה וקטרה בקוטב הדרומי. אנג הוא הגלגול הנוכחי של ה"אווטאר" שנועד להביס את אומת האש ולהחזיר את האיזון לעולם. |  |  |
| קָטָרָה | ראשית | ראשית | ראשית | כשפית מים משבט המים הדרומי אשר ביכולתה לשלוט במים ובקרח כרצונה. קטרה היא בתם של צ'יף האקודה וקיה, ואחותו הצעירה של סוקה. קטרה מלווה את אנג במסעו להביס את אומת האש. |  |  |
| סוקה | ראשי | ראשי | ראשי | אחיה הגדול של קטרה. לוחם מיומן. סוקה מלווה את אנג במסעו להביס את אומת האש. |  | לא |
| צוקו | ראשי | ראשי | ראשי | הנסיך בן ה-16 של אומת האש, יורש העצר לשלטון שגורש על ידי אביו שליט האש אוזאי ונשלח למצוא את האווטאר. במהלך הסדרה עובר צוקו שינוי פנימי ואת יציאתו לדרך חדשה תוך כדי שהוא מסייע לאנג ללמוד כשפות אש על מנת לסיים את המלחמה. |  |  |
| אירו | ראשי | ראשי | ראשי | כשף אש רב עוצמה להפליא. בעברו היה גנרל בכיר בכוחות המזוינים של אומת האש. הוא אחיו הבכור של שליט האש אוזאי. במהלך הסדרה, הוא מלווה את אחיינו צוקו שהוגלה מאומת האש במסעו לתפוס את האווטאר במטרה להשיב את כבודו של הנסיך הצעיר ואת בכורתו לכתר. אירו מתגלה כמנטור המבקש לסייע לאחיינו להפוך לאדם טוב יותר מאביו. |  |  |
| טוף בֵּיְפונְגְ | — | ראשית | ראשית | כשפית אדמה, אשר ביכולתה לעצב מחדש ולשלוט באדמה, סלעים, חול, עפר, ומאוחר יותר, גם במתכת. במהלך העונה השנייה היא הופכת למורתו של אנג לכשפות אדמה. |  |  |
| אזולה | אורחת | ראשית | ראשית | אחותו הצעירה של צוקו בת ה-14 אשר נחושה ללכוד את אנג. אזולה היא כשפית אש מחוננת. לאחר שאוזאי מגלה על בגידתם של אירו וצוקו הוא שולח את אזולה במטרה שתלכוד את אירו וצוקו. |  |  |
עלילה > רקע

מאה שנים לפני אירועי הסדרה, אומת האש חוותה התקדמות טכנולוגית וכלכלית אדירה, ושליט האש סוזין שאף לכבוש את כל העולם. תוכניות אלה לא יכלו לצאת לפועל בשל התנגדותו של אווטאר רוֹקוּ, אף הוא מאומת האש. לאחר מותו של רוקו באסון טבע, נולד האווטאר הבא, אָנְג מאומת נוודי האוויר. בידיעה שהאווטאר הוא רק ילד, סוזין התחיל בהכנות גלויות למלחמה. בגלל הפחד מהמלחמה העומדת לפרוץ, מוריו של אנג מיהרו לספר לו שהוא האווטאר בטרם עת. מפוחד מגודל האחריות ומבודד מחברי הילדות שלו, מרגע שנודע כי הוא האווטאר, אנג נמלט מביתו על גבי הביזון המעופף שלו, אַפָּה. בעת סופה קשה, השניים התרסקו אל תוך האוקיינוס ואנג נכנס אינסטינקטיבית למצב האווטאר ונותר קפוא בקרחון בלב הים למשך 100 שנים. בעוד סוזין, הנחוש בדעתו לחסל את האווטאר החדש בטרם יגיע לבגרות, משתמש בשביט המחזק את עוצמתם של כשפי האש כדי לבצע רצח עם בנוודי האוויר. אך נותר בו ספק אם אכן חיסל ביניהם גם את האווטאר. סוזין מפנה את צבאו למלחמה מרה וממושכת עם ממלכת האדמה. הוא זוכה בהישגים טריטוריאליים ניכרים, אך לא הוא ולא יורשיו מצליחים להכניע לחלוטין את ממלכת האדמה לאורך מאה שנות המלחמה שקודמות לתחילת הסדרה.
עלילה > ספר 1: מים

הסדרה פותחת בהיכרות עם האחים קַטַרַה וסוֹקַה; יתומים מאם, שאותה איבדו במלחמה. הם גדלים בשבט המים הדרומי, שבו קטרה היא הכשפית היחידה שנשארה. הם מוצאים את אנג ואפה ומוציאים אותם מהקיפאון. אנג לומד על המלחמה והשלושה יוצאים יחד למסע אל הקוטב הצפוני במטרה ללמוד כשפות מים. צוּקוֹ, בנו המגורש של שליט האש, מגלה שהאווטאר חזר ופותח במסע ציד במטרה להחזיר את כבודו ולשוב הביתה. לצוקו מתלווה דודו אירוֹ, בעל גישה אופטימית וחיובית לחיים ולבני אדם, המהווה דמות של מנטור לצוקו. המפקד צָאוּ, אדמירל מוערך באומת האש, מנסה גם הוא לצוד את האווטאר במטרה לשאת חן בעיני שליט האש. במהלך המסע, אנג לומד על רצח העם של נוודי האוויר ועל כך שהוא חייב ללמוד את כל היסודות עד סוף הקיץ, אחרת שליט האש אוזאי ישתמש באותו שביט כדי לזרוע הרס וחורבן. בהגיעם לשבט המים הצפוני, אנג וקטרה מתחילים ללמוד כשפות מים בעוד סוקה מתאהב בביתו של צ'יף השבט, יואה. הצי של צאו מטיל מצור על השבט, בעוד צאו עצמו מחפש את צורות התמותה של רוחות הים והירח – המקור לכשפות מים. אחרי שמצא אותן, צאו הורג את רוח הירח ובכך מעלים ומנטרל את יכולת כשפות המים, אבל אנג מאחד כוחות עם רוח הים, ובהיותו במצב אווטאר משמיד את הצי של אומת האש. באותו הזמן, יואה, שבילדותה ניצלה על ידי רוח הירח, מקריבה את חייה בשביל להחיות את רוח הירח. כשאוזאי שומע על ההתנגדות של אירו לפעולותיו של צאו, הוא שולח את בתו אזוּלה במטרה לכלוא את צוקו ואירו ולרצוח את האווטאר.
עלילה > ספר 2: אדמה

אחרי שעזבו את הקוטב הצפוני, קטרה מתחילה ללמד את אנג כשפות מים בעודם מחפשים מורה לכשפות אדמה. הם מוצאים את טוף בייפונג, ילדה עיוורת בת 12 עם ניסיון רב בכשפות אדמה שמצטרפת אליהם כדי לקבל עצמאות מהוריה העשירים והמגבילים. בעוד אנג וחבריו בורחים מאזולה וחברותיה, אירו וצוקו מתחילים חיים חדשים בתור פליטים בבירת ממלכת האדמה, בה־סינג־סה. החבורה מגיעה לספריה תת-קרקעית במדבר, בה הם מגלים את התאריך בו יחול ליקוי החמה הבא, שבו כשפי אש מאבדים את יכולותיהם, אך במהלך שהותם שם אפה נתפס על ידי כשפי חול.
החבורה ממשיכה לבה־סינג־סה במטרה למצוא את אפה ולשתף את מלך האדמה במידע הצבאי החשוב בתקווה שזה יעזור להם עם תוכנית תקיפה. אך עם הגיעם לבה-סינג-סה הם מגלים שהמלך הוא למעשה שליט בובה הנשלט על ידי לונג פֶנְג, ראש המשטרה החשאית המכונה דאי-לי. אחרי שהם מיידעים את המלך על קיומה של המלחמה ועל פשעיו של לונג פנג, המלך מכניס אותו לכלא ומאשר שימוש בחיילי ממלכת האדמה לפלישה המתוכננת ליום ליקוי החמה. בינתיים הדאי-לי מצטרפים לאזולה בארגון הפיכה, וצוקו, שבזמן הזה התמודד עם משבר זהות, מצטרף לאזולה. אחרי קרב ארוך, נדמה כי אזולה הורגת את אנג ומכריחה את הפרוטגוניסטים לסגת, מה שמותיר את ממלכת האדמה תחת שליטת אומת האש. קטרה משתמשת במים בעלי יכולות ריפוי מיוחדות כדי לרפא את אנג.
עלילה > ספר 3: אש

אנג מתעורר מקומה ומגלה שחבריו ובעלי בריתו גנבו ספינה של אומת האש והם מתכננים פלישה במתכונת מצומצמת יותר. צוקו מקבל את הקרדיט להריגת האווטאר וחוזר לאומת האש כנסיך שגאל את עצמו. בעודו ממשיך להתמודד עם משבר הזהות שלו, הוא מבקר בחשאיות את אירו, שנאסר באשמת בגידה, ומנסה להיוועץ בו. במקביל, אוזאי משתף את צוקו בתוכניתו להרוס את ממלכת האדמה במהלך היום של השביט. בינתיים החבורה פוגשת זקנה בשם המה שמסתבר שהיא כשפית מים מהקוטב הדרומי, כמו קטרה ומגלים שהיא כשפית דם. זו היא טכניקה של כשפית מים שהם יכולים לשלוט דרכה בגוף של אדם אחר. היא גם מלמדת את קטרה את הטכניקה הזו וקטרה מצליחה להתנגד לכשפות של המה ולהביס אותה. הפלישה ביום ליקוי החמה מצליחה בהתחלה, אך אנג נוכח לדעת שאוזאי ידע על הפלישה מראש והסתתר. באותו הזמן צוקו מחליט לעמוד בפני אביו ולומר לו שהוא נוטש את אומת האש במטרה ללמד את אנג כשפות אש. במקביל, אירו מצליח להימלט מהכלא. בעוד השביט מתקרב, אנג, בתור פציפיסט, מתמודד עם האפשרות שיצטרך להרוג את שליט האש בשביל לסיים את המלחמה. בזמן שהוא מתבודד עם עצמו ומבקש עצה מהרוחות, שאר החברים פוגשים את אירו ומגלים שהוא מנהיג אגודה פילוסופית סודית בשם "הלוטוס הלבן". ביום השביט, אוזאי מכתיר את עצמו כ"מלך הפניקס" של העולם כולו, ומפקד על שובל של ספינות אוויר, שבכל אחת מהן כשף אש ששורף שטח נרחב באמצעות כשפות האש המחוזקת שלו. טוף, סוקה ובת זוגו סוקי תוקפים את ספינת האוויר של אומת האש, בשעה שצוקו וקטרה נאבקים באזולה במטרה למנוע את הכתרתה לשליטת האש הבאה. בפעם הראשונה בסדרה אנג מתייצב בפני אוזאי. לאחר קרב עיקש אנג כמעט ומפסיד, אבל הוא מצליח להיכנס למצב האווטאר; הוא משתמש בכשפות אנרגיה, יכולת שהוענקה לו מצב-אריה ענק, שמאפשרת לו לשלול מאוזאי את יכולת הכשפות. צוקו מוכתר כשליט האש החדש ומסיים את המלחמה.
דיבוב > דיבוב באנגלית

הדיבוב המקורי לאנגלית הופק בארה"ב בשנים 2004-2008.
זאק טיילר אייזן (אנ')
ג'ון פטריק "ג'ק" דה סנה (אנ')
מיי ויטמן
דנטה באסקו
מאקו אייוומאטצ'ו
ג'סי פלאוור (אנ') / מיקאלה ג'יל מרפי (אנ')
קריקט לי
אוליביה האק
גרג בולדווין
ג'ני קוואן
די בראדלי בייקר
ג'ייסון אייזקס
אנדרה סוגליאוצו
ג'יימס גרט
ג'ניפר הייל
יוהנה ברדי
ויקטור ברנדט
סאב שימונו
מלנדי בריט
שון מרקט
דיבוב > דיבוב בעברית

הדיבוב המקורי לעברית הופק בין השנים 2006 עד 2009 ובוים על ידי אורנה כץ.
בגרסה העברית המקורית השתתפו בדיבוב הדמויות:
תובל שפיר (אנג)
ספיר דרמון (קטרה)
אסף אבידן (סוקה בשנת 2006)
דניאל מגון (סוקה בשנים 2008–2009)
עפר שכטר (הנסיך צוקו בשנת 2006)
לירון לב (הנסיך צוקו בשנים 2008–2009)
דב רייזר (דוד אירו)
ליאנה עיון (טופ)
אורנה כץ (סב-סב, הנסיכה יואה, טאי לי, דמויות שונות)
אלי לולאי (מאסטר האקו, המלך בומי, דמויות שונות)
עמי מנדלמן (שליט האש אוזאי, אוואטר רוקו, דמויות שונות)
רונה בקרמן (אזולה נסיכת האש, דמויות שונות)
דינה סנדרסון (מאי)
שרון שחל (סוקי)
מיכה אוזין סליאן (גנרל צאו, סוזין, דמויות שונות)
גיורא קנת (המלך בומי, ג'ונג ג'ונג העריק, שליט האש אוזאי, דמויות שונות)
דן תורן (מלך האדמה, דמויות שונות)
יורם יוספסברג (ג'ונג ג'ונג העריק, דמויות שונות)
בנוסף, לאורך השנים השתתפו בדיבוב גם אורלי קטן, אורי אומנותי, איטן גרינברג, גיא לולאי, דדי זהר, דן שפירא, דן קיזלר, דניאל ברונפמן, יואב בר-לב, לורן סביר, מיכאל עינב, נעה קשפיצקי, נורית בנאי קורן, עדי קוזלובסקי, עלמא היבש, ענת ניב, עפרון אטקין, שלום שמואלוב
הפקה > יצירה

צמד יוצרי הסדרה, מייקל דנטה דימרטינו (מימין) ובריאן קונייצקו (משמאל)
הסדרה נוצרה והופקה על ידי מייקל דנטה דימרטינו ובריאן קונייצקו באולפני ניקלודיאון בברבנק, קליפורניה. קונייצקו אמר כי הרעיון הראשוני לתוכנית נוצר באביב 2001 כאשר הוא צייר ילד קירח, קוף־רובוט עם חץ על הראש ודוב קוטב שהולך על שתי רגליו האחוריות. דימרטינו הסתכל על הדוב ונזכר בסרט דוקומנטרי על משלחת לאנטארקטיקה שכמעט לא שרדה את המסע, ומשם הוא וקונייצקו התחילו לחשוב על אנשי המים בקוטב הדרומי. מייקל תיאר את ההתפתחות המוקדמת של הקונספט: "יש את איש האוויר הזה יחד עם אנשי מים והם תקועים בשממה שלגית [...] ואולי גם אנשי אש שלוחצים עליהם". שבועיים לאחר שהגו את הקונספט לסדרה, הצליחו צמד היוצרים למכור את הקונספט לסגן המנהל והמפיק הראשי אריק קולמן.
אחרי שקולמן הסכים לרעיון, זוג היוצרים היו צריכים ליצור פיילוט בזמן מועט וכמעט ללא משאבים. במשך כמה חודשים, קונייצקו ודימרטינו חיפשו אולפני אנימציה מחוץ לארצות הברית כדי שיוכלו להנפיש את הפיילוט בסגנון שהוא מחווה לאנימה. אחרי חיפושים רבים ולא מוצלחים אחרי אולפנים ביפן, הצמד שמע על אולפן מתאים בקוריאה הדרומית, וטס למקום כדי לפגוש אותם. האולפן הסכים להנפיש את הפיילוט, וקונייצקו בילה ארבעה חודשים בסיאול כדי לעבוד יחד איתם. הפיילוט זכה לתגובות חיוביות מהילדים שצפו בו וניקלודיאון נתנו אור ירוק לשלושה עשר פרקים. הפיילוט הועלה ליוטיוב במלואו ב-2020.
אחרי הצלחת הפיילוט, צמד היוצרים התקשרו לחברים וקולגות ותיקים כדי למצוא אנשים מתאימים לתפקידי כתיבה, אנימציה, בימוי, הלחנה ועוד. בזמן הזה הם גם מצאו אולפן אנימציה נוסף בקוריאה הדרומית שהיה מוכן לעבוד על הסדרה כולה, וגם מצאו יועץ אמנויות לחימה ויועץ קליגרפיה. הסדרה נחשפה בפני הציבור לראשונה בכנס קומיק־קון 2004 והגיעה למסכים ב-21 בפברואר 2005.
קונייצקו אמר בראיון: "מייקל ואני היינו מעוניינים בעוד סיפורי אגדות והרפתקאות אפיים, כמו הארי פוטר או שר הטבעות, אבל ידענו שאנחנו רוצים לקחת גישה שונה לז'אנר הזה. האהבה שלנו לאנימה יפנית, סרטי קונג פו, יוגה ופילוסופיה מזרחית הביאה אותנו להשראה המקורית לאווטאר".
בפברואר 2021 פרסמו היוצרים על מיזם חדש של ניקלודיאון להקמת "אולפן אווטאר" שבו יוכלו להתחיל בפרויקט הנפשה להרחבת ה"עולם של אווטאר".
הפקה > השפעות

הסדרה מתרחשת בעולם המושפע מהפילוסופיה ומדרך החיים האסייתית, דבר הבא לידי ביטוי בסגנונות הלחימה, במוטיבים העל־טבעיים, בלבוש ובארכיטקטורה. הסדרה מכילה אלמנטים שונים מתרבויות מזרח אסיה דרום אסיה והמערב, ומשלבת סגנון חזותי של סדרות אנימציה אמריקניות עם זה של סדרות אנימה יפניות.
באחד הפרקים, אנג פוגש גורו במטרה ללמוד להיכנס למצב האווטאר. הגורו מלמד אותו על שבע הצ'אקרות העיקריות ועובר עם אנג על כל אחת מהן ועל איך לפתוח אותן. חייהם של נוודי האוויר מושפעים בצורות רבות מהפילוסופיה הבודהיסטית, בין היתר באמונתם שכל החיים קדושים. אנג עושה מדיטציה לעיתים קרובות, לעיתים גם כדי להיכנס לעולם הרוחות.
חלקים רבים מהסדרה, ביניהם העלילה והנושאים, מושפעים על ידי אמנות והיסטוריה סינית, הינדואיזם, דאואיזם ובודהיזם ויוגה. הכתב הסיני המופיע בסדרה נכתב על ידי הקליגרף סיו-לונג לי, וסוגי הכשפות עוצבו על ידי סיפו (Shifu) קיסו שביסס אותם על סגנונות של אמנויות לחימה אמיתיים. מלחיני הפסקול של הסדרה התנסו עם מגוון רחב של כלי נגינה, ביניהם גוז'נג (אנ'), פיפה (אנ') ודודוק, כדי להתאים לאווירה האסייתית. חלק מהמקומות בסדרה הושפעו ממקומות אמיתיים, כמו העיר האסורה והחומה הגדולה של סין שהיוו השראה לבה־סינג־סה ומגדל העגור הצהוב (אנ') שהיווה השראה למשכנו של שליט האש. אורח החיים של נוודי האוויר הושפע מזה של נזירים בודהיסטים, וכמו כן התרבות של שבט המים הדרומי מבוססת על תרבויות האינואיטים. הלבוש של אנשי שבט המים הדרומי הושפע מלבוש של שבטים אינואיטים והתכנון המקורי למדי אומת האש היה אמור להיות מבוסס על לבוש יפני, אבל שינו זאת במטרה לא ליצור אסוציאציה בין התרבות היפנית לבין נבלי הסדרה.